Ցանկացած իշխանություն ՀՀ-ում հասկանում է, որ սա շատ դժվար լուծվելիք հարց է և բանակցային գործընթացին կառուցողական մասնակցությունը երաշխիք է գոնե տևական խաղաղության, համենայնդեպս, հնարավորություն կտա խուսափել պատերազմից, որովհետև չբանակցելու այլընտրանքը պատերազմն է: Դրա համար ես այնքան մեծ նշանակություն չեմ տալիս, թե ինչ թղթերի շուրջ են նախնական համաձայնության գալիս՝ որպես բանակցային հիմք: Դրանք իրականում առ ոչինչ են, բանացկության արդյունքն է կարևոր, իսկ թե ինչ թղթի շուրջ կբանակցեն, դա արդեն դիվանագիտական տեխնիկայի խնդիր է. կկարողանա՞ս արդյոք սպասարկել քո ազգային շահը, թե ոչ: